ປ. ໂອບາມາ ຢ້ຽມຢາມ ອາເຈັນຕິນາ ນຶ່ງມື້ ກ່ອນວັນຄົບຮອບ ລັດຖະປະຫານ
ຕາມການຮ້ອງຂໍ ຂອງລັດຖະບານອາເຈັນຕິນາ​ ສະຫະລັດຈະເປີດເຜີຍ ເອກກະສານ ກ່ຽວກັບກອງທັບ ແລະໜ່ວຍສືບລັບ ທີ່ພົວພັນກັບ ສົງຄາມສົກກະປົກ ໃນປະເທດດັ່ງກ່າວ.
ປະທານາທິບໍດີ ສະຫະລັດ ທ່ານບາຣັກ ໂອບາມາ ໄດ້ເດີນທາງ ໄປເຖິງປະເທດອາເຈັນຕິນາແລ້ວເພື່ອຢ້ຽມຢາມເປັນເວລາສອງ ມື້ຊຶ່ງເປັນສັນຍາທີ່ສະແດງໃຫ້ເຫັນເຖິງຄວາມສຳພັນທີ່ກຳລັງອົບ ອຸ່ນຂຶ້ນກັບປະເທດທີ່ພວມປະສົບກັບບັນຫາເສດຖະກິດແຕ່ກໍບັງ ເອີນມີຂຶ້ນພ້ອມໆກັນກັບວັນຄົບຮອບ 40 ປີ ໃນການເຮັດລັດຖະ ປະຫານທີ່ສະໜັບສະໜຸນໂດຍສະຫະລັດ ເຮືອບິນ ຂອງປະທານາທິບໍດີ ໂອບາມາ ໄດ້ລົງຈອດ ທີ່ນະຄອນ Buenos Aires ຫຼັງຈາກທ່ຽງຄືນໜ້ອຍນຶ່ງ ໃນຕອນເຊົ້າວັນພຸດ ມື້ນີ້ຕາມເວລາທ້ອງຖິ່ນ ຊຶ່ງເປັນບ່ອນຢຸດແວ່ແຫ່ງຕໍ່ໄປຫລັງຈາກ ການຢ້ຽມຢາມຄິວບາຄັ້ງປະຫວັດສາດ ສະຕີໝາຍເລກນຶ່ງທ່ານ ນາງມີແຊລ ໂອບາມາ ກໍຮ່ວມເດີນທາງໄປກັບປະທານາທິບໍດີ ພ້ອມດ້ວຍລູກສາວສອງຄົນ ແລະແມ່ເຖົ້າຂອງທ່ານ ປະທານາທິບໍດີໂອບາມາ ມີກຳນົດທີ່ຈະພົບປະ ໃນວັນພຸດມື້ນີ້ ກັບປະທານາທິບໍດີຄົນໃໝ່ ຂອງອາເຈັນຕິນາ ທ່ານ Mauricio Macri ທີ່ໄດ້ໃຫ້ສັນຍານວ່າທ່ານຕ້ອງການຄວາມສຳ ພັນທາງດ້ານເສດຖະກິດ ທີ່ເຂັ້ມແຂງຂຶ້ນກວ່າເກົ່າ ກັບວໍຊິງຕັນ ແລະປະເທດເສດຖະກິດ ເສລີອື່ນໆ ເປັນທີ່ຄາດກັນວ່າ ໃນຕອນແລງ ຂອງວັນພຸດມື້ນີ້ ພວກຜູ້ນຳທັງສອງ ຈະຂຶ້ນ ກ່າວຄຳປາໄສ ຢູ່ໃນງານລ້ຽງຮັບຮອງຢ່າງເປັນທາງການ ແຕ່ການຢ້ຽມຢາມຂອງທ່ານໂອບາມາ ແມ່ນຍັງເອີນມີຂຶ້ນພ້ອມໆກັນ ກັບວັນຄົບຮອບ 40 ປີ ໃນການເລີ້ມຕົ້ນການປົກຄອງແບບຜະເດັດການທີ່ໂຫດຮ້າຍຂອງ ພວກທະຫານຢູ່ໃນ ປະເທດອາເຈັນຕິນາ ທີ່ເຮັດໃຫ້ມີຜູ້ເສຍຊີວິດ ແລະຫາຍສາບສູນ ປະມານ 30,000 ຄົນ ໃນວັນພະຫັດມື້ອື່ນນີ້ ທ່ານໂອບາມາມີແຜນການທີ່ຈະໄປຢ້ຽມສວນສາທາລະນະແຫ່ງນຶ່ງ ທີ່ສ້າງຂຶ້ນເພື່ອໄວ້ອາໄລໃຫ້ແກ່ພວກ ເຄາະຮ້າຍ ເອກກະສານທີ່ຫາກໍມີການເປີດເຜີຍຂອງສະຫະລັດສະແດງໃຫ້ເຫັນວ່າສະຫະລັດສະໜັບ ສະໜຸນອຳນາດການປົກຄອງທະຫານທັງໆທີ່ໄດ້ມີການລ່ວງລະເມີດສິດທິມະນຸດ ສະຫະ ລັດ ໄດ້ປະກາດ ໃນອາທິດແລ້ວນີ້ວ່າ ອີງຕາມການຂໍຮ້ອງ ຂອງລັດຖະບານ ອາເຈັນຕິນາ ແລ້ວ ຕົນຈະເປີດເຜີຍເອກກະສານຕ່າງໆຫຼາຍຂຶ້ນ ກ່ຽວກັບພວກທະຫານ ແລະໜ່ວຍສືບ ລັບທີ່ພົວພັນກັບຍຸກສະໄໝດັ່ງກ່າວ ທີ່ຮູ້ກັນໃນອາເຈັນຕິນາວ່າ ສົງຄາມສົກກະປົກ ແຕ່ປີ 1976 ຫາ 1983